ಒಂದು ಖಂಡದಿಂದ ಮತ್ತೊಂದು ಖಂಡಕ್ಕೆ ಚಲಿಸುತ್ತವೆಯಂತೆ ಕೆಲ ಬ್ಯಾಕ್ಟೀರಿಯಾಗಳು..! ಲಂಡನ್,ಡಿ.14 ಕೆಲ ಬ್ಯಾಕ್ಟೀರಿಯಾಗಳು ಒಂದು ಖಂಡದಿಂದ ಮತ್ತೊಂದು ಖಂಡಕ್ಕೆ ಗಾಳಿಯಲ್ಲಿ ಪ್ರಯಾಣ ಬೆಳೆಸುವ ಸಾಮಥ್ರ್ಯ ಹೊಂದಿವೆ ಎಂಬುದನ್ನು ವಿಜ್ಞಾನಿಗಳು ಕಂಡು ಹಿಡಿದಿದ್ದಾರೆ. ವಾತವರಣದ ಧೂಳಿನಲ್ಲಿ ಒಂದು ಖಂಡದಿಂದ ಮತ್ತೊಂದು ಖಂಡಕ್ಕೆ ಸಂಚರಿಸುವ ಸೂಕ್ಷ್ಮ ವೈರಾಣುಗಳು ಕೇವಲ ಮನುಷ್ಯ ಮತ್ತು ಪ್ರಾಣಿಗಳ ಆರೋಗ್ಯದ ಮೇಲೆ ಮಾತ್ರವಲ್ಲದೆ ವಾತಾವರಣದ ಮೇಲೂ ಪ್ರತಿಕೂಲ ಪರಿಣಾಮ ಬೀರುವ ಸಾಮಥ್ರ್ಯ ಹೊಂದಿರುವುದನ್ನು ಸೂಕ್ಷ್ಮ ವೈರಾಣುಗಳ ಸಂಶೋಧನಾ ಸಂಸ್ಥೆ ಹೊರತಂದಿರುವ ವರದಿಯಲ್ಲಿ ಬಹಿರಂಗಗೊಂಡಿದೆ. ಸ್ಪೈನ್ನ ಗ್ರಾನಾಡ ವಿಶ್ವವಿದ್ಯಾಲಯದ ವಿಜ್ಞಾನಿಗಳ ತಂಡ ಈ ಅಂಶವನ್ನು ಕಂಡು ಹಿಡಿದಿದ್ದು, ಗಾಳಿಯಲ್ಲಿ ಸಂಚರಿಸುವ ವೈರಾಣುಗಳು ಮನುಷ್ಯನ ಮೇಲೂ ಭಾರಿ ದುಷ್ಪರಿಣಾಮ ಬೀರಲಿವೆ ಎಂದಿದೆ. ಗ್ರಾನಾಡ ನಗರದಲ್ಲಿರುವ ವಾತಾವರಣದ ಧೂಳಿನ ಕಣಗಳ ಮೇಲಿನ ಆಧ್ಯಯನ ಸಂದರ್ಭದಲ್ಲಿ ವೈರಾಣುಗಳು ಒಂದು ಖಂಡದಿಂದ ಮತ್ತೊಂದು ಖಂಡಕ್ಕೆ ಸಂಚರಿಸುವ ಸಾಮಥ್ರ್ಯ ಹೊಂದಿರುವದನ್ನು ಕಂಡು ಹಿಡಿಯಲಾಗಿದೆ. ಜೇಡಿಮಣ್ಣು, ಸ್ಫಟಿಕ ಶಿಲೆ ಮತ್ತಿತರ ಖನಿಜ ಧೂಳಿನ ಕಣಗಳೊಂದಿಗೆ ವೈರಾಣುಗಳು ಪ್ರಯಾಣ ಬೆಳೆಸುವ ಸಾಮಥ್ರ್ಯ ಹೊಂದಿವೆ. ಸಹಾರ ಮರುಭೂಮಿ ಮೇಲೆ ಬೀಸುವ ಮೇಲ್ಮೈ ಸುಳಿ ಗಾಳಿ ಮೂಲಕ ಮೋಡ ತಲುಪಿ ಅಲ್ಲಿಂದ ಬೇರೆ ಪ್ರಾಂತ್ಯಗಳಿಗೆ ಹರಡುವ ಸಾಮಥ್ರ್ಯ ಹೊಂದಿರುವ ಬ್ಯಾಕ್ಟಿರಿಯಾಗಳು ವಿಶ್ವದ ಎಲ್ಲಾ ರಾಷ್ಟ್ರಗಳಿಗೂ ಹರಡಿ ಭಾರಿ ಪ್ರಮಾದ ಸೃಷ್ಟಿಸಿರುವುದು ಸಂಶೋಧನೆಗಳಲ್ಲಿ ದೃಢಪಟ್ಟಿದೆ.